13. ข้อมูลอื่นที่เกี่ยวข้อง

13.1) บริษัทย่อย คือ บริษัท เอเชีย แอร์พอร์ท โฮเต็ล จำกัด (AA) เพิ่มทุนจดทะเบียน 360
ล้านบาท

  เมื่อวันที่ 24 มกราคม 2549 บริษัทย่อย (AA) เพิ่มทุนจดทะเบียนอีก 360 ล้านบาท
  มูลค่าหุ้นที่ตราไว้ 100 บาท จำนวน 3,600,000 หุ้น รวมเป็นทุนจดทะเบียน 660 ล้านบาท
  ขายให้แก่บริษัทใหญ่(ASIA) อนุมัติโดยคณะกรรมการบริษัท AA และเมื่อวันที่ 25 มกราคม 2549
  ได้เรียกชำระเงินเพิ่มทุนแล้ว 320 ล้านบาท โดยเรียกชำระหุ้นละ 88.88 บาท จำนวน
  3,600,000 หุ้น เพื่อปรับปรุงเงินลงทุนของบริษัทในบริษัทย่อย (AA)
  ให้สอดคล้องกับการลงทุนในโครงการโรงแรมเอเชีย แอร์พอร์ทโฮเต็ล ต่อมาเดือนตุลาคม 2549
  AA ได้เรียกชำระเต็มจำนวนและแจ้งต่อกระทรวงพาณิชย์แล้ว

  โดยโครงการโรงแรมเอเชีย แอร์พอร์ท ได้มีการลงทุนใน ค่าสิทธิการเช่าพื้นที่, ที่ดิน และ
  ปรับปรุงตกแต่งและเครื่องจักรอุปกรณ์ประจำโรงแรมและภัตตาคาร รวมประมาณ 1,370
  ล้านบาท โดยมีแหล่งเงินทุนจาก ทุนจดทะเบียนเดิม 300 ล้านบาท, เงินกู้ยืมจากสถาบันการเงิน
  662 ล้านบาท และส่วนที่เหลือมาจากเงินกู้ยืมจากบริษัทใหญ่และบริษัทย่อยประมาณ 408 ล้านบาท
  ดังนั้นภายหลังการเพิ่มทุนจดทะเบียนโดยปรับโครงสร้างเงินกู้ยืมจากบริษัทใหญ่และบริษัทย่อย
  ทำให้แหล่งเงินทุนที่ใช้ในโครงการ มาจาก ทุนจดทะเบียน 660 ล้านบาท,
  จากเงินกู้ยืมสถาบันการเงิน 662 ล้านบาท และเงินกู้จากบริษัทใหญ่และบริษัทย่อย 48 ล้านบาท

13.2) การเปลี่ยนแปลงการถือหุ้นในบริษัทย่อย(ZP)

  เมื่อวันที่ 22 ธันวาคม 2548 บริษัทเข้าถือหุ้นในบริษัทย่อย คือ บริษัท เซียร์ พร็อพเพอร์ตี้ จำกัด
  (ZP) ในสัดส่วนร้อยละ 73.98 ของทุนจดทะเบียน 400 ล้านบาท

  ต่อมาที่ประชุมวิสามัญผู้ถือหุ้นเมื่อวันที่ 24 มกราคม 2550 และวันที่ 8 กุมภาพันธ์ 2550
  ของบริษัทย่อย ZP ได้มีมติพิเศษให้ลดทุนจดทะเบียนของบริษัทย่อยจาก 400 ล้านบาทเป็น 100
  ล้านบาท โดยการอนุมัติให้ลดหุ้นสามัญลงเหลือ 1 ล้านหุ้น มูลค่าหุ้นละ 100 บาท
  และได้จดทะเบียนกับกรมพัฒนาธุรกิจการค้าเมื่อวันที่ 18 พฤษภาคม 2550

  ต่อมาที่ประชุมวิสามัญผู้ถือหุ้นเมื่อวันที่ 20 เมษายน 2550 และวันที่ 15 พฤษภาคม 2550
  ของบริษัทย่อย ZP ได้มีมติพิเศษให้เพิ่มทุนจดทะเบียนของบริษัทย่อยจาก 100 ล้านบาท เป็น 400
  ล้านบาท โดยการอนุมัติหุ้นสามัญเพิ่มขึ้น 3 ล้านหุ้น มูลค่าหุ้นละ 100 บาท
  หุ้นที่ออกเพิ่มดังกล่าวได้เรียกชำระเต็มมูลค่าหุ้นละ 100 บาท และในเดือนมิถุนายน 2550
  บริษัทได้เข้าซื้อหุ้นเพิ่มทุนดังกล่าวทั้งหมด ทำให้บริษัทถือหุ้นในบริษัทย่อย ZP
  เพิ่มขึ้นเป็นสัดส่วนร้อยละ 93.50 ของทุนจดทะเบียน และได้แจ้งต่อกระทรวงพาณิชย์แล้วเมื่อวันที่
  28 มิถุนายน 2550

13.3) การปรับปรุงโครงสร้างหนี้ของบริษัท ASIA

  วันที่ 28 ธันวาคม 2550
  บริษัทได้ทำบันทึกข้อตกลงแก้ไขเพิ่มเติมสัญญาปรับปรุงโครงสร้างหนี้กับเจ้าหนี้ธนาคารแห่งหนึ่ง
  ซึ่งแก้ไขเพิ่มเติม คือ ให้บริษัทชำระดอกเบี้ยค้างชำระจำนวนหนึ่ง
  และเจ้าหนี้ธนาคารจะปรับลดดอกเบี้ยค้างชำระส่วนที่เหลือในวันทำบันทึกข้อตกลงทันที
  และทำให้บริษัทมีกำไรจากการปรับโครงสร้างหนี้ประมาณ 126 ล้านบาท
  และบันทึกบัญชีตามมาตรฐานบัญชีฉบับที่ 34

13.4) การต่อสัญญาเช่าที่ดินพร้อมสิ่งปลูกสร้างเพิ่มเติมของบริษัทย่อย ZP

  ที่ประชุมวิสามัญผู้ถือหุ้นครั้งที่ 1/2550 เมื่อวันที่ 2 สิงหาคม 2550
  ของบริษัทได้มีการพิจารณาอนุมัติรายการเกี่ยวโยง คือ
  การต่อสัญญาเช่าที่ดินพร้อมสิ่งปลูกสร้างเพิ่มเติม และทำสัญญาเช่าที่ดินเพิ่มเติมระหว่างบริษัท
  เซียร์พร็อพเพอร์ตี้ จำกัด “ผู้เช่า” (บริษัทย่อย) กับบริษัท ดอนเมือง แกรนด์ พลาซ่า จำกัด
  “ผู้ให้เช่า” (บริษัทที่เกี่ยวข้อง) ด้วยการโอนที่ดินของบริษัท เอเชียแอร์พอร์ท โฮเต็ล จำกัด
  (บริษัทย่อย) ให้กับบริษัท ดอนเมืองแกรนด์ พลาซ่า จำกัด

  และที่ประชุมวิสามัญผู้ถือหุ้นได้มีมติเป็นเอกฉันท์อนุมัติให้ทำรายการเกี่ยวโยงดังกล่าวได้
  ต่อมาเมื่อวันที่ 16 ตุลาคม 2550 บริษัทย่อย ZP ได้จดทะเบียนต่อสัญญาการเช่าที่ดินรวมเนื้อที่
  86 ไร่ 1 งาน 59 ตารางวา ประกอบด้วย ส่วนของที่ดิน 78 ไร่ 1 งาน
  พร้อมสิ่งปลูกสร้างระยะเวลา 25 ปี (เริ่ม 1 เมษายน 2566 สิ้นสุด 31 มีนาคม 2591)
  และส่วนของที่ดินบนเนื้อที่ 8 ไร่ 59 ตารางวา ระยะเวลา 29 ปี 7 เดือน (เริ่ม 1 กันยายน
  2550 สิ้นสุด 31 มีนาคม 2580) และระยะเวลา 11 ปี (เริ่ม 1 เมษายน 2580 สิ้นสุด 31
  มีนาคม 2591) ณ สำนักงานที่ดินเรียบร้อยแล้ว ผลทำให้บริษัทย่อย ZP
  มีสัญญาเช่าที่ดินพร้อมสิ่งปลูกสร้างบนที่ดิน 86 ไร่ 1 งาน 59 ตารางวา ระยะเวลา 40 ปี 3
  เดือน(นับจากเดือนมกราคม 2551 ถึงวันที่ 31 มีนาคม 2591)